Kuulasin laupäeval Tallinna Jaani kirikus KOSKi kontserti, kus dirigent Riho Ridbecki taktikepi all rännati lauluga läbi Euroopa kirikute. Kui laulmas on koolitatud muusikud, on tulemuski suurepärane ja nauditav.  Erilise meeleolu pühapäevaseks lõikustänupühaks lõi sügisandidega kaunistatud altar. Pühapäeval samasse jumalakotta lõikustänupüha teenistusele tulles ehmatas mind heas mõttes rahvarohkus pühakojas, sest olen enamasti harjunud maakirikute tühjusega. Tänase lehe avaloos ütleb koguduse juhatuse esimees, et rahvarohkus on kindlasti tingitud  ka kiriku heast asukohast, aga see pole peapõhjus.